cyanic-selkie/wikianc huggingface dataset:
டாம் அண்ட் ஜெர்ரி
திரைப்படங்கள்
1945 ஆம் ஆண்டில் MGM இன் இசைத் திரைப்படமான ஆங்கர்ஸ் ஆவேயிக்கில் ஜெர்ரி அதிரடியாகத் தோன்றியது. இதில் ஸ்பெஷல் எபெக்ட்ஸ் மூலமாக அது ஜெனீ கெல்லியுடன் நடனமாடியது. இந்தக் காட்சியில் ஜெனீ கெல்லி பள்ளிக் குழந்தைகளிடம் அவர் கௌரவ மெடலைப் பெற்றது பற்றி கூறுகின்றார். கார்ட்டூன் விலங்குகளைக் கொண்டுள்ள மாய உலகத்தின் அரசனாக ஜெர்ரி இருக்கிறது. அது தனக்கு எப்படி ஆடுவது என்பது தெரியாததால் நடனம் ஆடாமல் இருக்கிறது. ஜெனீ கெல்லியின் கதாப்பாத்திரம் வந்து ஜெர்ரிக்கு தெளிவாக நடன அசைவுகளைக் கற்றுக்கொடுக்கின்றது. அதன் விளைவாக அவருக்கு ஜெர்ரி பதக்கத்துடன் விருது வழங்கிக் கௌரவிக்கின்றது. இந்தக் குறும்படத்தில் ஜெர்ரி பேசியும் பாடியும் நடித்துள்ளது. அதற்கு சாரா பெர்னர் குரல் கொடுத்துள்ளார். டாம் ஒரு காட்சியில் ஜெர்ரியின் பணியாளர்களில் ஒருவராக வந்து செல்கின்றது.
மற்றொரு மிகப்பெரிய இசைத் திரைப்படமான டேஞ்சரஸ் வென் வெட்டில் டாம் அண்ட் ஜெர்ரி இரண்டும் எஸ்தர் வில்லியம்ஸுடன் ஒரு கனவுக் காட்சியில் தோன்றுகின்றன. இந்தத் திரைப்படத்தில் டாம் மற்றும் ஜெர்ரி நீருக்கடியில் ஒன்றையொன்று துரத்துகின்றன. அப்பொழுது அவை எஸ்தர் வில்லியம்ஸைத் இடித்துவிடுகின்றன. அவருடன் அவை நீடித்த ஒத்திசைந்த நீச்சல் அசைவுகளை நிகழ்த்துகின்றன. டாம் மற்றும் ஜெர்ரி வில்லியம்ஸை தனது (பல) கைகளைப் பயன்படுத்தி அவரை வசப்படுத்தவும் கொஞ்சவும் முயற்சிக்கும் ஒழுக்கக்கேடான ஆக்டோபஸிடமிருந்து காப்பாற்றுகின்றன.
1988 ஆம் ஆண்டில் இரண்டும் ஆஸ்கார்-வென்ற டச்ஸ்டோன்/ஆம்ப்லின் என்டர்டெயின்மெண்ட் நிறுவனத்தின் வேறுபட்ட பாரம்பரிய அமெரிக்க அனிமேஷன் திரைப்படமான கு ப்ரேம்டு ரோஜர் ரேப்பிட் என்ற படத்தில் தோன்றின. ஆனால் அப்படத்தில் அவற்றின் தலையீடு சட்டச்சிக்கல்களால் விவகாரத்திற்குள்ளானது.
1992 ஆம் ஆண்டில் டாம் அண்ட் ஜெர்ரி: த மூவி திரைப்படத்தின் முதல் சர்வதேச வெளியீடு நிகழ்ந்தது. அந்த ஆண்டு ஐரோப்பாவிலுள்ள தியேட்டர்கள் முழுவதிலும் அப்படம் வெளியானது. அதன் பிறகு 1993 ஆம் ஆண்டில் மைராமேக்ஸ் பிலிம்ஸ் மூலமாக உள்ளூரில் வெளியானது. ஜோசப் பார்பெரா, பில் ரோமன் தயாரித்து இயக்கிய திரைப்படத்திற்கு கதாப்பத்திரங்களை அளிக்கும் கிரியேடிவ் கன்சல்டண்ட் பொறுப்பில் கோ-கிரியேட்டராக இருந்தார். மெட்ரோ-கோல்டுவைன்-மேயரின் பிளாக்பஸ்டர்களை ஒத்த அமைப்பைக் கொண்ட இசைத் திரைப்படம் த விசார்டு ஆப் ஓஸ் மற்றும் சிங்கின் இன் த ரெயின், மதிப்புரையாளர்கள் மற்றும் ரசிகர்களால் படம் முன்னரே ஊகிக்கும் வகையிலும் படம் முழுவதும் இணை வசனமும் (பாடலும்) உள்ளதாகவும் விமர்சிக்கப்பட்டது. இதன் விளைவாக இப்படம் பாக்ஸ் ஆபிஸில் தோல்வியைத் தழுவியது.
2001 ஆம் ஆண்டில் வார்னர் பிரதர்ஸ் (இது டர்னருடன் இணைக்கப்பட்டு அதன் சொத்துகளைக் கொண்டிருந்தது) அந்த இரட்டையின் முதல் நேரடி வீடியோப் படமான டாம் அண்ட் ஜெர்ரி: த மேஜிக் ரிங் படத்தை வெளியிட்டது. அதில் டாம், அணிந்திருப்பவருக்கு மாய சக்திகளை அளிக்கும் ஒரு மோதிரம் மீது விருப்பம் கொண்டது. அது எதிர்பாராதவிதமாக ஜெர்ரியின் தலையில் ஒட்டிக்கொண்டது. த மேஜிக் ரிங் வெளியிடப்பட்ட சிறிது காலத்திற்குள் வில்லியம் ஹன்னா இறந்ததால். இதுவே ஹன்னா மற்றும் பார்பெரா கடைசியாக இணைந்து உருவாக்கிய டாம் அண்ட் ஜெர்ரி திரைப்படமானது.
நான்கு ஆண்டுகள் கழித்து பில் கோப் இரண்டு பூனை மற்றும் எலி தோன்றும் திரைப்படத்தை ஸ்டூடியோவிற்காக எழுதி இயக்கினார். அவை டாம் அண்ட் ஜெர்ரி: ப்ளாஸ்ட் ஆப் டூ மார்ஸ் மற்றும் டாம் அண்ட் ஜெர்ரி: த பாஸ்ட் அண்ட் த புர்ரி இரண்டாவது பார்பெரா எழுதிய கதையை அடிப்படையாகக் கொண்டது. அவை இரண்டும் 2005 ஆம் ஆண்டு டிவிடி வடிவில் டாம் அண்ட் ஜெர்ரியின் 65 வது ஆண்டைக் கொண்டாடும் விதமாக வெளியிடப்பட்டன. 2006 ஆம் ஆண்டு டாமும் ஜெர்ரியும் புதையலைக் கண்டுபிடிக்க இணைந்து செயல்படும் கதையைக் கூறும் மற்றொரு நேரடி வீடியோ திரைப்படமான டாம் அண்ட் ஜெர்ரி: ஷிவர் மி ஷிஸ்கர்ஸ் வெளியானது. ஜோ அடுத்த படமான டாம் அண்ட் ஜெர்ரி: எ நட்கிராக்கர் டாலே கதையை உருவாக்கினார். அதே போன்று டிசைக்கோவ்ஸ்கியின் நட்கிராக்கர் சூட் ஆல்பத்தின் இசையை திரையின் காட்சிகளுக்கு ஏற்ப ஒத்திசைக்கும் முயற்சியையும் செய்தார். ஸ்பைக் ப்ராண்ட் மற்றும் டோனி செர்வோன் ஆகியோரால் இயக்கப்பட்ட இந்த DTV, ஜோ பார்பெரா 2006 ஆம் ஆண்டு டிசம்பர் மாதம் காலமானதால் அவரின் இறுதி டாம் அண்ட் ஜெர்ரி படைப்பாக அமைந்தது. 2007 ஆம் ஆண்டின் இறுதியில் விடுமுறைக் கொண்டாட்ட அனிமேஷன் திரைப்படம் டிவிடியில் பார்பெராவிற்கு அர்ப்பணிக்கும் பொருட்டு வெளியிடப்பட்டது.
வார்னர் பிரதர்ஸ், டாம் மற்றும் ஜெர்ரி நடிக்கும் திரையரங்கில் வெளியாகும் திரைப்படத்தைத் தயாரிக்க திட்டமிட்டிருக்கின்றது. இத்திரைப்படம் வெரைட்டி பத்திரிக்கையின் கருத்துப்படி, "டாம் மற்றும் ஜெர்ரி முதலில் எப்படி சந்தித்தன, சிகாகோவில் தொலைந்து போகும் முன்பு அவற்றின் போட்டி எவ்வாறு அமையும் மற்றும் தாயகம் செல்லும் கடினமான பயணத்தில் எவ்வாறு அவை தயக்கத்துடன் ஒன்றாகப் பணியாற்றுகின்றன என்பதைப் பற்றிய ஒரு மூலக்கதையாக" இருக்கும். டான் லின் இந்தத் திரைப்படத்தைத் தயாரிக்கிறார்.
பிற வடிவங்கள்
1942 ஆம் ஆண்டில் அவர் கேங் காமிக்ஸில் ஒரு அம்சமாக டாம் அண்ட் ஜெர்ரி காமிக் புத்தகங்களில் தோன்றத் தொடங்கியது. 1949 ஆம் ஆண்டு MGM இன் அதிரடி அவர் கேங் குறும்படங்களின் தயாரிப்பு ஐந்து ஆண்டுகள் முன்னதாகவே முடிக்கப்பட்டன. அந்தத் தொடர் டாம் அண்ட் ஜெர்ரி காமிக்ஸ் என்று மறுபெயரிடப்பட்டது. இந்த இணை 20 ஆம் நூற்றாண்டின் எஞ்சிய வருடங்களில் வெவ்வேறு புத்தகங்களில் தொடர்ந்து தோன்றின.
இந்த இணையானது வீடியோ கேம்களிலும் நைன்டெண்டோ என்டர்டெயின்மெண்ட் சிஸ்டம் மற்றும் சூப்பர் NES மற்றும் நைன்டெண்டோ 64 ஆகியவற்றிலிருந்து மிகச் சமீபத்திய வெளியீடானப்ளேஸ்டேஷன் 2, எக்ஸ்பாக்ஸ் மற்றும் நைன்டெண்டோ கேம்க்யூப் போன்ற சிஸ்டம்களுக்கு இடைத் தலைப்புகளாகவும் தோன்றுகின்றன.
கலாச்சாரத் தாக்கங்கள்
இந்தப் பல ஆண்டுகளில் "எலியும் பூனையுமாக சண்டை" என்ற சொல் வழக்கைப் போலவே டாம் அண்ட் ஜெர்ரி என்ற சொல்லும் தலைப்பும் எப்போதும் முடியாத போட்டி என்று அர்த்தம் கொடுக்கும் சொல்லாக மாறிவிட்டன. இன்றும் டாம் அண்ட் ஜெர்ரியில் வழக்கமாக மேலோங்கித் திகழும் டாம் அவளவு பலசாலி இல்லை. "சிறியதாக இருந்தாலும் எலியானது பூனையை எப்போதும் வெல்லும்" இந்தக் காரணத்தால் பாலஸ்தீன அதிபர் யாசர் அராபத் கார்ட்டூன் நிகழ்ச்சிகளை விரும்புவதாகக் குறிப்பிட்டார்
தி சிம்ப்சன்ஸ் கதாப்பாத்திரங்களான இட்சி & ஸ்க்ராட்சி ஆகியவற்றின் பெயர்கள், அந்தப் பெயர்களுக்கு மூலமான க்ரஸ்டி தி க்ளோன் நிகழ்ச்சியில் வரும் கார்ட்டூன்களிலிருந்து பெறப்பட்டவை. இவை டாம் அண்ட் ஜெர்ரியிலுள்ள வித்தையாகும்--இது ஒரு "கார்ட்டூனுக்குள்ளான கார்ட்டூன்" ஆகும். இட்ச்சி (எலி) ஸ்க்ராட்சியை காரணமில்லாமல் கொடூரமான வெவ்வேறு வழிகளில் தூக்கியெறிவதே டாம் அண்ட் ஜெர்ரியின் அதீத கார்ட்டூன் வன்முறையாகவும் வேடிக்கையாகவும் கடுமையானதாகவும் உள்ளது. சிம்ப்சன்ஸ் பகுதியான இட்சி அண்ட் ஸ்க்ராட்சி அண்ட் மார்ஜ் இல், மார்ஜ் டிவியிலிருந்து வன்முறைத் தடையைப் பெற்றார். மேலும் இட்சி மற்றும் ஸ்க்ராட்சி நண்பர்களாகின்றன (அவற்றின் அடிதடி அறிமுகம் பரிசைப் பறிமாறிக்கொள்வதாக மாற்றப்படுகின்றது), இது தொடரின் தோல்விக்கு வழிவகுத்தது. அவருக்கு மைக்கேலஞ்ஜெலோவின் டேவிட்டின் நிர்வாணம் மூடப்பட வேண்டியதில்லை என்பதால் கலைக்கு தணிக்கை வேண்டியதில்லை என மார்ஜ் முடிவெடுத்ததால் அது பின்னர் திரும்பவும் அதன் வழியிலேயே மாற்றப்பட்டது. த சிம்ப்சன்ஸ் தொடரும் ஜெனி டெய்ட்சின் சாகாப்த கார்ட்டூன்களின் தாக்கத்தையும் கொண்டிருந்தது. க்ரஸ்டி கெட்ஸ் கன்செல்டு பகுதியில், இட்சி & ஸ்க்ராட்சி கதாப்பாத்திரங்கள் வொர்க்கர் & பாராசைட் பாத்திரங்களாக மாற்றப்பட்டன.
ஆசிரியர் ஸ்டீவன் மில்ஹௌசர் "கேட் 'இன்' மவுஸ்" என்றழைக்கப்பட்ட சிறுகதையை எழுதினார். அதில் ஜோடி இரண்டும் எழுத்து வடிவில் ஒன்றுக்கு ஒன்று எதிராக முரண்பாட்டுடனும் படைப்பின் முதன்மையாகவும் உள்ளதாகக் கூறப்படுகின்றது. மில்ஹௌசர், கார்ட்டூன்களில் செய்யாத வழியில் தனது வாசகரை இரண்டு கதாப்பாத்திரங்களின் எண்ணங்கள் மற்றும் உணர்ச்சிகளை அணுக அனுமதிக்கின்றார்.
டிவிடியில் டாம் அண்ட் ஜெர்ரி
டாம் அண்ட் ஜெர்ரி ஸ்பாட்லைட் கலெக்சன் என்று அறியப்பட்ட இரண்டு டிஸ்க் தொகுப்புகள் தொடர் உட்பட பல டாம் அண்ட் ஜெர்ரி டிவிடிக்கள் மண்டலம் 1 இல் (அமெரிக்கா மற்றும் கனடா) வெளியிடப்பட்டன. தொகுதி 1 மற்றும் தொகுதி 2 ஆகியவற்றில் சில கார்ட்டூன்களில் மாமி டூ ஷூவின் வசனம் நீக்கப்பட்டும் மறு ஒலிப்பதிவு செய்யப்பட்டும் இருந்ததால் எதிர்மறை விளைவுகள் இருந்தன. வெட்டப்படாத பதிப்புகளைக் கொண்ட குறும்படங்களின் டிவிடியை வழங்கும் பதிலாக மாற்றும் திட்டம் பின்னர் அறிவிக்கப்பட்டது. மவுஸ் கிளீனிங் மற்றும் காசனோவா கேட் இந்தத் தொகுப்பில் சேர்க்கப்படாததாலும் ஹிஸ் மவுஸ் ப்ரைடே குறும்படம் முடிவை நெருங்கும் போது அதிகப்படியான உருப்பெருக்கம் கொண்டிருப்பதாலும் தொகுதி 3க்கும் எதிர்மறை விளைவுகளே இருந்தன.
மண்டலம் 2 இல் இரண்டு டாம் அண்ட் ஜெர்ரி டிவிடி தொகுப்புகள் இருந்தன. மேற்கு ஐரோப்பாவில் பெரும்பாலான டாம் அண்ட் ஜெர்ரி குறும்படங்கள் (த மில்லியன் டாலர் கேட் மற்றும் பிசி படீஸ் ஆகிய இரண்டு மட்டுமே சேர்க்கப்படவில்லை) டாம் அண்ட் ஜெர்ரி - த கிளாசிக் கலெக்சன் என்ற பெயரில் வெளியிடப்பட்டன. பெரும்பாலும் அனைத்துக் குறும்படங்களும் மறு ஒலிப்பதிவு செய்யப்பட்ட மாமி டூ ஷூஸ் டிராக்குகளைக் கொண்டிருக்கின்றன. இந்த வெட்டுகள் இருந்த போதிலும் இனவெறி காரணமாக குறிப்பாக இனவெறிக் கேலிச்சித்திரத்தைக் காண்பிப்பதிலிருந்து தவிர்க்க முடிவு நெருங்கும் போது காண்பிக்கப்படும் அதிகப்படியான உருப்பெருக்கத்துடன் திருத்தப்படாது உட்படுவதாலும் பல நாடுகளில் ஒளிபரப்பிலிருந்து விடுபட்ட ஒரே டாம் அண்ட் ஜெர்ரி கார்ட்டூன் ஹிஸ் மவுஸ் ப்ரைடே ஆகும். இவையனைத்தும் 1990களில் அமெரிக்காவிலிருந்து அனுப்பப்படும் வழக்கமான டிவி பிரிண்டுகள் ஆகும். சினிமாஸ்கோப்பில் தயாரிக்கப்பட்ட குறும்படங்கள் பேன் அண்ட் ஸ்கேன் முறையில் அளிக்கப்படுகின்றன. நல்லவேளையாக மவுஸ் கிளீனிங் மற்றும் காசனோவா கேட் ஆகியவை இந்த தொகுப்பில் வெட்டப்படாமல் வழங்கப்பட்டுள்ளன. டாம் அண்ட் ஜெர்ரி - த கிளாசிக் கலெக்சன் 6 இருபக்க டிவிடிகளாகவும் (இங்கிலாந்தில் வெளியிடப்பட்டது) 12 ஒற்றை அடுக்கு டிவிடிகளாகவும் (இங்கிலாந்து உட்பட மேற்கு ஐரோப்பா முழுவதும் வெளியிடப்பட்டது) கிடைக்கின்றன.
மற்றொரு டாம் அண்ட் ஜெர்ரி மண்டலம் 2 டிவிடி தொகுப்பு ஜப்பானில் கிடைக்கின்றது. மேற்கு ஐரோப்பாவில் டாம் அண்ட் ஜெர்ரி - த கிளாசிக் கலெக்சனில் பெரும்பாலான குறும்படங்கள் (ஹிஸ் மவுஸ் ப்ரைடே உட்பட) வெட்டுகளைக் கொண்டுள்ளன. ஸ்லிக்டு-அப் பப், டாம்ஸ் போட்டோ பினிஷ், பிசி படீஸ், தி எக் அண்ட் ஜெர்ரி, டாப்ஸ் வித் பாப்ஸ் மற்றும் பீடின் த கிட்டி ஆகியவை இந்தத் தொகுப்புகளிலிருந்து நீக்கப்பட்டுள்ளன. சினிமா ஸ்கோப்பில் தயாரிக்கப்பட்ட குறும்படங்கள் பேன் அண்ட் ஸ்கேன் முறையில் அளிக்கப்படுகின்றன.
குறிப்பிடத்தகுந்த குறும்படங்கள்
திரையரங்கு ரீதியான டாம் & ஜெர்ரி கார்ட்டூன் குறும்படங்களின் பட்டியலுக்கு, டாம் அண்ட் ஜெர்ரி கார்ட்டூன்களின் பட்டியலைக் காண்க.
பின்வரும் கார்ட்டூன்கள், சிறந்த குறும்படங்களுக்கான அகாடெமி விருதுகள் (ஆஸ்கார்): கார்ட்டூன்கள் வென்றவை:
இந்த கார்ட்டூன்கள், சிறந்த குறும்படங்களுக்கான அகாடெமி விருதுகள்: கார்ட்டூன்களுக்கு பரிந்துரைக்கப்பட்டவை, ஆனால் அவை வெற்றி பெறவில்லை:
இந்தக் கார்ட்டூன்கள் தனிப்பட்ட படைப்புகள் பிரிவில் கதாப்பாத்திர அனிமேஷனுக்கான அன்னி விருதுக்கு பரிந்துரைக்கப்பட்டவை, ஆனால் இவை வெற்றிபெறவில்லை:
அதியமான் கோட்டை சோமேசுவரர் கோயில்
அதியமான் கோட்டை சோமேசுவரர் கோயில் என்பது தர்மபுரி மாவட்டம், அதியமான் கோட்டையில் உள்ள சிவன் கோயிலாகும். அதியமான் கோட்டையில் உள்ள கோயில்களில் பழமையானது இக்கோயிலாகும்.
கோயிலின் வரலாறு
நுளம்பர் கட்டிய பல கோயில்களில் சோமேஸ்வரர் கோயில் குறிப்பிடத்தக்கது. மகேந்திர நுளம்பன் காலத்தில் இக்கோயிலின் இறைவன் மயீந்தீசுவரமுடையார் என கல்வெட்டுகளில் அழைக்கப்பட்டுகிறார். இந்த செங்கற்தளி. கிழக்கு நோக்கி அமைந்துள்ளது. இக்கோயில் திருவுண்ணாழி, அர்த்த மண்டபம் ஆகிய ஆகிய இரு உறுப்புகளை மட்டும் கொண்டு எளியதாக உள்ளது. கோயில் இறைவன் லிங்கவடிவில் உள்ளார். இக்கோயிலில் அம்மனுக்கு கோயில் இல்லை. இக்கோயிலின் சிறப்பு என்னவென்றால் இங்கு உள்ள சூரியக்கல் ஆகும். இக்கல் கோயிலின் வாயிலுக்கு சில மீட்டர் தொலைவில் கல்லால் அழகிய வேலைப்பாடுகளுடன் ஒரே கல்லில் அமைக்கப்பட்ட வளைவே சூரியக் கல் ஆகும். இது தோராயமாக மூன்றடி உயரமுடையதாக உள்ளது. குறிப்பிட்ட நாளில் மாலை நேரத்தில் இந்த வளைவில் புகும் சூரியக் கதிர்கள் கோயிலின் உள்ளே உள்ள சிவலிங்கதிதன்மீது படுவதுவே இதன் சிறப்பு. இக்கோவிலின் இரண்டு தொங்கும் தூண்கள் மற்றொரு சிறப்பு.
சத்திரபதி இராஜாராம்
சத்திரபதி இராஜாராம் (Rajaram Raje Bhosale) (ஆட்சிக் காலம்:1670 – 1700) சத்ரபதி சிவாஜியின் இளைய மகனும், சம்பாஜியின் ஒன்று விட்ட தம்பியும் ஆவார்.
குடும்பம்
சத்திரபதி இராஜாராமுக்கு தாராபாய் மற்றும் இராஜேஸ்பாய் என இரண்டு மனைவியரும், இரண்டாம் சிவாஜி மற்றும் இரண்டாம் சம்பாஜி என இரண்டு குழந்தைகளும் இருந்தனர்.
முடி சூட்டல்
1689ல் சம்பாஜியின் மறைவிற்குப் பின்னர், ராய்கட் கோட்டையில் 12 மார்ச் 1689 அன்று இராஜாராமிற்கு மராத்தியப் பேரரசின் சத்திரபதியாக மகுடம் சூட்டப்பட்டது. சத்திரபதி இராஜாராம், மராத்தியப் பேரரசை காக்க, 11 ஆண்டுகள் தக்காண சுல்தான்கள் மற்றும் முகலாயர்களுடன் போராடினார்.
செஞ்சி முற்றுகை
25 மார்ச் 1689ல் ராய்கட் கோட்டையை முகலாயர்கள் கைப்பற்றியதால், மராத்தியப் பேரரசின் தற்காலிகத் தலைநகரமாக  செஞ்சிக் கோட்டைக்கு மாற்றப்பட்டது.
முகலாயப் பேரரசர் அவுரங்கசீப்பின் படைகள் செஞ்சி கோட்டையை ஏழாண்டு முற்றுக்கைக்குப் பின், செப்டம்பர், 1698ல் கைப்பற்றியதால், இராஜாராம் வேலூருக்குத் தப்பி ஓடினார். பின்னர் கோலாப்பூரில் உள்ள விசால்கர் கோட்டைக்குச் சென்றார். " இறுதியாக இராஜாராம், சதாரா கோட்டையை தன் பேரரசின் தலைநகராகக் கொண்டார்.
இறப்பும் வாரிசுரிமை பிணக்குகளும்
சத்திரபதி இராஜாராம் நுரையீரல் நோயால் தமது முப்பதாவது வயதில், 1700ல் புனே பகுதியில் உள்ள சிங்காத் கோட்டையில் மறைந்தார். இவரது மூத்த மனைவி தாராபாய், தன் இளவயது மகன் இரண்டாம் சிவாஜியை மராட்டியப் பேரரசின் சத்திரபதியாக அறிவித்து, தான் இரண்டாம் சிவாஜியின் காப்பாளாராக மராத்தியப் பேரரசை வழிநடத்தினார்.
இந்நிலையில் மறைந்த இராஜாராமின் அண்ணன் சம்பாஜியின் மகனும், பட்டத்து இளவரசருமான சாகுஜி, தில்லி அவுரங்கசீப்பின் சிறையில் இருந்து தப்பியோடி, சதாராவிற்கு வந்தார். சதாராவில் தாராபாய்க்கும், சாகுஜிக்கும் இடையே மராத்தியப் பேரரசின் வாரிசுரிமை குறித்த பிணக்குகள் ஏற்பட்டது. இறுதியில் பேஷ்வாக்களின் ஆலோசனைகளின் படி, சாகுஜிக்கு மராத்தியப் பேரரசின் சத்திரபதியாக பட்டம் சூட்டப்பட்டது.
பின்னர் சத்திரபதி இராஜாராமின் மூத்த மனைவி தாராபாய், தன் மகன் இரண்டாம் சிவாஜிக்காக கோல்ஹாப்பூரில் தனி இராச்சியத்தை நிறுவினார். இராஜாராமின் இரண்டாவது மனைவியான இராஜேஸ்பாய், தன் சக்களத்தி தாரபாயையும், அவரது மகன் இரண்டாம் சிவாஜியை விரட்டி விட்டு, தன் மகன் இரண்டாம் சம்பாஜியை கோல்ஹாப்பூர் இராச்சியத்தின் மன்னராக முடிசூட்டினார்.
வெளி இணைப்புகள்
பகுப்பு:1670 பிறப்புகள் பகுப்பு:1700 இறப்புகள் பகுப்பு:இந்தியப் பேரரசர்கள் பகுப்பு:மராத்தியர்கள் பகுப்பு:மராட்டியப் பேரரசு பகுப்பு:மகாராட்டிர வரலாறு பகுப்பு:இந்திய வரலாறு
தட்டை உயிரணு
தட்டை உயிரணு (Squamous cell) என்பது உயிரணுக்களில் ஒரு வகையாகும். இவைகள் மீன் செதில் போன்று தட்டையாக இருப்பதால் தட்டை உயிரணு என அழைக்கப்படுகின்றன. பொதுவாக தோல் பரப்பிலும் குழாய் போன்ற உறுப்புகளில் வெளி, உள் பரப்பிலும் காணப்படும். திண்மையான உடலுறுப்பின் பரப்பிலும் காணப்படும். தட்டை உயிரணுக்களிலும் புற்றுநோய் தோன்றலாம். இவை "தட்டை உயிரணு புற்றுநோய்" (Squamous cell carcinoma) எனப்படுகின்றன. இப்படிப்பட்ட புற்றுநோய் மருத்துவத்திற்கு நல்ல பலனைக் கொடுக்கின்றன.
பகுப்பு:புற்றுநோயியல் பகுப்பு:உயிரணுவியல்
இந்திய மாநில நெடுஞ்சாலைகள்
இந்திய மாநில அரசுகளால் இடப்பட்டு பராமரிக்கப்படும் எண்களால் குறிக்கப்பெறும் நெடுஞ்சாலைகள் இந்திய மாநில நெடுஞ்சாலைகள் என அழைக்கப்படுகின்றன. இவை தேசிய நெடுஞ்சாலைகளிலிருந்து வேறுபட்டவை; நடுவண் அரசிற்கோ இந்திய தேசிய நெடுஞ்சாலைகள் ஆணையத்திற்கோ எந்த தொடர்பும் இல்லை. ஓர் மாநிலத்தின் முக்கிய நகரங்கள், ஊர்கள், மாவட்டத்தலைநகரங்களை ஒன்றுக்கொன்று மற்றும் தேசிய நெடுஞ்சாலைகளுடன்  இணைத்திட இந்த சாலைகள் இடப்பட்டுள்ளன. இவற்றின் மூலம் மாநிலத்தின் தொழில்பேட்டைகளும் பொருளியல் முக்கியத்துவம் மிகுந்த இடங்களும் வளர்ச்சி அடைகின்றன.
மேற்கோள்கள்
பகுப்பு:இந்திய நெடுஞ்சாலைகள்
ஆதிகுடி லெட்சுமி நாராயணப்பெருமாள் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சேந்தங்குடி ஊராட்சி
சேந்தங்குடி ஊராட்சி (Senthangudi Gram Panchayat), தமிழ்நாட்டின் திருவாரூர் மாவட்டத்தில் உள்ள கோட்டூர் வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1812 ஆகும். இவர்களில் பெண்கள் 930 பேரும் ஆண்கள் 882 பேரும் உள்ளனர்.
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சமய ஐயப்பாடு
சமய ஐயப்பாடு அல்லது சமய ஐயுறவியல் (Religious scepticism) என்பது சமய நம்பிக்கைகளையும் பழக்கவழக்கங்களையும் கேள்விக்குள்ளாக்கும் முறையாகும். சமய ஐயப்பாட்டாளர்கள் அனைவரும் சமய எதிர்ப்பாளர்கள் அல்லர். ஆனால் அவர்கள் சமய அதிகார மையங்களைக் கூர்ந்து ஆராய்வர்; நம்பிக்கையாளர்கள் கேட்காத கேள்விகளை வினவுவர். அவர்களில் பலர் இறை நம்பிக்கையாளர்களே, ஆனால் கட்டமைக்கப்பட்ட சமயங்களை ஏற்பதில்லை. சாக்கிரட்டீசு சமய ஐயப்பாட்டாளர்களில் காலத்தால் முந்தையவர்களுள் ஒருவர்.
மேற்கோள்கள்
பகுப்பு:இறைமறுப்பு வாதங்கள் பகுப்பு:ஐயுறவியல்
செத்தியா வங்சா
செத்தியா வங்சா, (மலாய்: Setiawangsa; ஆங்கிலம்: Setiawangsa; சீனம்: 实达旺沙); என்பது மலேசியா, கோலாலம்பூர் மாநகரத்தில், கிழக்குப் பகுதியில் அமைந்து உள்ள ஒரு புற நகர்ப் பகுதியாகும்.
கோலாலம்பூர் மாநகர மையத்தில் இருந்து 4 கி.மீ. தொலைவில் உள்ளது. இந்தப் புறநகருக்கு அருகில் அம்பாங் புறநகரம் அமைந்துள்ளது. செத்தியா வங்சா புற நகர்ப் பகுதியில் 4 முக்கிய குடியிருப்புகள் உள்ளன.
பொது
ஐலண்ட் & பெனின்சுலர் (Island & Peninsular (I&P) Group Sdn Bhd) எனும் நிறுவனத்தால் இந்த தாமான் செத்தியா வங்சா குடியிருப்பு உருவாக்கப்பட்டது. 1980-களில் இந்தக் குடியிப்பின் அடிவாரத்திலும்; நடு மலைப் பகுதிகளிலும் கட்டுமானங்கள் தொடங்கப்பட்டன.
டூத்தா - உலு கிள்ளான விரவுச்சாலை
செத்தியா வங்சா புறநகர்ப் பகுதிக்கு மக்களின் குடியிருப்பு எண்ணிக்கை கூடியவாறு உள்ளது. டூத்தா-உலு கிள்ளான விரவுச்சாலை (Duta–Ulu Klang Expressway) (DUKE, ) இந்தப் புறநகர்ப் பகுதியைக் கடந்து செல்வதால், கோலாலம்பூர்; பெட்டாலிங் ஜெயா பகுதிகளில் குடியிருக்கும் மக்கள் இங்கு குடியேறுவதற்கு எளிதாகின்றது.
வெளிநாட்டு நிறுவனங்கள்
அத்துடன் டெக்சஸ் இன்சுட்ரூமென்ட்ஸ் (Texas Instruments), ஐ & பி, ரைட் பேலன்ஸ் குரூப் (Right Balance Group), பிடின் யுனிவர்சல் (Fidin Universal), தஞ்சோங் (Tanjung) மற்றும் ஆர்பி ஹெலிகாப்டர் (RB Helicopters) போன்ற வெளிநாட்டு நிறுவனங்கள் தங்களின் செயல்பாட்டுத் தளங்களை இந்த செத்தியா வங்சாவில் கொண்டுள்ளன.
நிலச்சரிவு
புஞ்சாக் செத்தியா வங்சா குன்றின் தடுப்புச் சுவருக்கு அருகில் இருந்த 13 கடைகளையும் காலி செய்யுமாறு கட்டளையிடப் பட்டது.
தடுப்புச்சுவர் உடைப்பு
2022 பிப்ரவரி மாத வாக்கில், பலத்த மழைக்குப் பிறகு, தடுப்புச் சுவர் இடிந்து விழுந்ததால் மீண்டும் நிலச்சரிவு ஏற்பட்டது. மேலும் நில அரிப்புகளைத் தவிர்க்க கோலாலம்பூர் மாநகராட்சி (DBKL) தடுப்புச் சுவர்களைச் சீரமைத்தது.
மேலும் காண்க
பகுப்பு:மலேசிய நகரங்கள்‎ பகுப்பு:கோலாலம்பூர் கூட்டாட்சி நகரங்கள்
தச்சர்
மரவேலை (அல்லது தச்சு வேலை) செய்யும் ஒருவரைத் தமிழில் தச்சன் எனக் குறிப்பிடுவர். துண்டு துண்டாக அறுக்கப்பட்ட மரங்களை மரசாமான்களாக தச்சர் வடிவமைக்கின்றார். கதவு, சன்னல், அலமாரி, நற்காலி உட்பட அனைத்து மரச்சாமான்களை தச்சர் வடிவமைக்கிறார்.
பயன்படுத்தும் சாதனங்கள்
உளி, சுத்தி, வாள், ஆணி, துளைக்கருவி, அரம், இழைப்புளி போன்றவை.
தச்சரின் வகைகள்
மரவேலை செய்யும் தச்சர், நகை வேலை செய்யும் தச்சர் (இதில் நகை வேலை செய்பவர்களை தட்டார், பத்தர் என்ற பெயர்களிலும் அழைப்பர்), இரும்பு வேலை செய்யும் தச்சர் எனப்படுவர் (இதில் இரும்பு வேலை செய்யும் தச்சரை கருமார் என்ற பெயரில் அழைப்பர்.
பழங்காலத்தில் தச்சர்
பழங்காலத்தில் தச்சரின் பங்கு இன்றிமையாதது. தற்பொழுது பெரும்பாலும் தச்சு வேலைக்கு இயந்திரங்கள் பயன்படுத்தப்படுகின்றன. பழங்காலத்தில் மரத்தில் வடிவங்கள் தச்சர்கள் வெறும் உளி, சுத்தி பயன்படுத்தி வடிவமைத்தனர் என்பது குறிப்பிடத்தக்கது.
பகுப்பு:கைவினைஞர்கள் பகுப்பு:மரவேலை பகுப்பு:தொழில்கள் பகுப்பு:தொழிற்கலைஞர்கள்
கணபதி காங்கேசர் பொன்னம்பலம்
'''ஜி. ஜி. பொன்னம்பலம் எனப்படும் கணபதி காங்கேசர் பொன்னம்பலம்'(G. G. Ponnambalam'', நவம்பர் 8, 1901 - பெப்ரவரி 9, 1977) இலங்கைத் தமிழர்களின் நலன்கருதித் துவக்கப்பட்ட அகில இலங்கைத் தமிழ்க் காங்கிரஸ் கட்சியின் நிறுவனர் ஆவார். இலங்கையின் அரசியலில் 1940களிலும் 1950களிலும் மிகவும் அறியப்பட்டிருந்த இவர் ஒரு திறமையான குற்றவியல் வழக்குரைஞர் ஆவார். ஜீ.ஜீ. என்ற பெயரில் பரவலாக அறியப்பட்டவர்.
வரலாறு
பொன்னம்பலம், யாழ்ப்பாணத்தில் வடமராட்சிப் பகுதியிலுள்ள அல்வாய் என்னும் ஊரில் 1901 ஆம் ஆண்டு நவம்பர் மாதம் 8 ஆம் தேதி பிறந்தார். இவரது தந்தையார் கணபதி காங்கேசர். தபால் அதிபராகப் பணியாற்றினார். தாயார் மானிப்பாய்க்கு அண்மையிலுள்ள நவாலியைச் சேர்ந்தவர். பொன்னம்பலம், யாழ்ப்பாணம் சென் பற்றிக்ஸ் கல்லூரியிலும், கொழும்பு சென் ஜோசப் கல்லூரியிலும் கல்வி பயின்றார். பின்னர் உயர் கல்விக்காகக் இங்கிலாந்தின் கேம்பிரிட்ஜ் பல்கலைக்கழகம் சென்று இயற்கை அறிவியல் துறையிலும் சட்டத்துறையிலும் பட்டம் பெற்றார். இலங்கை திரும்பிய அவர் கொழும்பில் வழக்குரைஞராகத் தொழில் புரிந்தார். நல்ல வாதத் திறமை கொண்ட பொன்னம்பலம் சிறந்த குற்றவியல் வழக்குரைஞராகப் புகழ் பெற்றார். 1948 ஆம் ஆண்டில் அரச வழக்கறிஞர் (King’s Counsel) என்னும் தகுதியைப் பெற்றார்.
இவருக்கு ஒரு மகனும், ஒரு மகளும் பிறந்தனர். இவரது மகன், குமார் என்று அழைக்கப்பட்ட காசிநாதர் காங்கேசர் பொன்னம்பலம், இலங்கைத் தமிழர் அரசியலில் குறிப்பிடத்தக்க பங்காற்றியவர். இவர் இனவாதிகளால் சுட்டுக் கொல்லப்பட்டார்.
அரசியல் வாழ்க்கை
1931 ஆம் ஆண்டில் நடைபெற்ற இலங்கையின் முதலாவது அரசாங்கச் சபைக்கான தேர்தலில் மன்னார்-முல்லைத்தீவுத் தொகுதியில் பொன்னம்பலம் போட்டியிட்டாராயினும் வெற்றிபெற முடியவில்லை. ஆயினும் இது இவரின் அரசியல் வாழ்வின் தொடக்கமாக அமைந்தது. 1934 ஆம் ஆண்டில் இடம்பெற்ற தேர்தலில் பருத்தித்துறைத் தொகுதியில் போட்டியிட்ட பொன்னம்பலம், வெற்றி பெற்று அரசாங்கச் சபை உறுப்பினர் ஆனார். 1936 ஆம் ஆண்டில் இரண்டாவது முறையாகவும் வெற்றி பெற்ற இவர் 1947 ஆம் ஆண்டுவரை அரசாங்கச் சபை உறுப்பினராகத் தொடர்ந்தார்.
1944, ஆகஸ்ட் 29 இல் இலங்கையில் தமிழர் நலன்களைப் பேணும் நோக்கில் அகில இலங்கைத் தமிழ்க் காங்கிரஸ் என்னும் அரசியல் கட்சியை இவர் தொடக்கினார். இக் காலகட்டத்தில் இலங்கையில் அரசியல் சீர்திருத்தங்களுக்காக பிரித்தானிய அரசினால் ஏற்படுத்தப்பட்ட சோல்பரி ஆணைக்குழு முன் சிறுபான்மையினரின் பாதுகாப்புக்காக சமபல பிரதிநிதித்துவ முறை ஏற்படுத்தப்பட வேண்டும் என வாதிட்டார். இதன் மூலம் பொதுவாக இலங்கை அரசியலிலும், சிறப்பாக இலங்கைத் தமிழர் அரசியலிலும் பெரும் செல்வாக்குப் பெற்றார். அக்காலத்தில் ஐம்பதுக்கு ஐம்பது என்று பரவலாக அறியப்பட்ட இச் சமபல பிரதிநிதித்துவக் கொள்கையை அடிப்படையில் 1947 இல் இலங்கையின் முதலாவது நாடாளுமன்றத்துக்காக நடைபெற்ற தேர்தலில் போட்டியிட்ட தமிழ்க் காங்கிரஸ் பெரு வெற்றி பெற்றது. இத் தேர்தலில் நல்ல அரசியல் செல்வாக்குக் கொண்டிருந்த அருணாசலம் மகாதேவாவை எதிர்த்து யாழ்ப்பாணத் தொகுதியில் போட்டியிட்ட பொன்னம்பலம் பெருமளவு வாக்குகளால் வெற்றி பெற்றார்.
1948 ஆம் ஆண்டில் ஐக்கிய தேசியக் கட்சியால் அமைக்கப்பட்ட முதலாவது அரசாங்கத்தில் சேர்ந்து கொண்டதும், மலையகத் தமிழரின் குடியுரிமை பற்றிய பிரச்சினைகளில் பொன்னம்பலத்தின் அணுகு முறைகளையும் ஏற்றுக்கொள்ளாத சில தலைவர்கள் காங்கிரசிலிருந்து வெளியேறினர். இதனால் கட்சி பிளவு பட்டது. எனினும் பொன்னம்பலம் ஐக்கிய தேசியக் கட்சி அரசில் தொழில் மற்றும் தொழிற்துறை ஆராய்ச்சி அமைச்சராகப் பொறுப்பேற்றுக் கொண்டார். சுமார் ஐந்தாண்டு காலம் அமைச்சராகப் பதவியில் இருந்த இவர், பல பாரிய தொழிற்சாலைகளைத் தமிழர் பகுதிகளில் நிறுவினார். வடக்கில், காங்கேசன்துறையில் நிறுவப்பட்ட காங்கேசன்துறை சிமெண்ட் தொழிற்சாலையும், வன்னிப் பகுதிக்கு அண்மையில் பரந்தன் என்னுமிடத்தில் நிறுவப்பட்ட பரந்தன் இரசாயனத் தொழிற்சாலை, கிழக்கு மாகாணத்தில் மட்டக்களப்புக்கு அண்மையில் வாழைச்சேனையில் ஏற்படுத்தப்பட்ட காகித ஆலை ஆகியவை இவற்றுள் முக்கியமானவை.
செல்வாக்குச் சரிவு
தமிழ்க் காங்கிரசில் இருந்து பிரிந்த செல்வநாயகம், வன்னியசிங்கம், நாகநாதன் முதலிய தலைவர்கள் தமிழரசுக் கட்சி என அழைக்கப்பட்ட கூட்டாசிக் கட்சியை (Federal Party) உருவாக்கினர். தமிழ்க் காங்கிரசைவிடக் கூடிய தமிழ்த் தேசியவாதக் கட்சியாக அடையாளம் காணப்பட்ட இக் கட்சியின் செல்வாக்கு வளர்ந்தபோது, காங்கிரசின் செல்வாக்குக் குறையத் தொடங்கியது.
1952 ஆம் ஆண்டு நடைபெற்ற தேர்தலில் தமிழரசுக் கட்சியின் ஈ. எம். வி. நாகநாதன், பொன்னம்பலத்தை எதிர்த்து யாழ்ப்பாணத் தொகுதியில் போட்டியிட்டார். இத் தேர்தலில் பொன்னம்பலம் வெற்றி பெற்றார் ஆயினும், வாக்கு வேறுபாடு குறைவடைந்ததுடன், நாடாளுமன்றத்தில் கட்சியின் உறுப்பினர் எண்ணிக்கையும் குறைந்தது. 1956 ஆம் ஆண்டுப் பொதுத் தேர்தல் காங்கிரசுக்கு மேலும் பின்னடைவை ஏற்படுத்தியது. இத் தேர்தலில் இக் கட்சியின் சார்பில் பொன்னம்பலம் மட்டுமே மிகவும் குறைந்த பெரும்பான்மையுடன் வெற்றி பெற்றார்.
1960 ஆம் ஆண்டில் இரண்டு தடவைகள் பொதுத்தேர்தல் நடைபெற்றது. மீண்டும் யாழ்ப்பாணத் தொகுதியில் போட்டியிட்ட பொன்னம்பலம் இரண்டிலும், அவரை எதிர்த்துப் போட்டியிட்ட சுயேச்சை வேட்பாளரான அல்பிரட் துரையப்பாவிடம் தோற்றார்.
1965 ஆம் ஆண்டுப் பொதுத் தேர்தலில் யாழ்ப்பாணத் தொகுதியில் மீண்டும் போட்டியிட்டு வெற்றி பெற்றார். இத் தேர்தலில் இவருடன் காங்கிரஸ் கட்சி சார்பில் இன்னும் இருவர் வெற்றி பெற்றனர்.
1970 ஆம் ஆண்டுப் பொதுத் தேர்தலிலும் பொன்னம்பலம் யாழ்ப்பாணத் தொகுதியிலேயே போட்டியிட்டார். இத்தடவை இவரை எதிர்த்துப் போட்டியிட்ட தமிழரசுக் கட்சியைச் சேர்ந்த, முன்னாள் மாவட்ட நீதவான் ஆகிய சி. எக்ஸ். மார்ட்டின் என்பவரிடம் தோல்வியடைந்தார். இத் தேர்தலில் மூன்றாம் இடமே இவருக்குக் கிடைத்தது. இதுவே பொன்னம்பலம் போட்டியிட்ட இறுதித் தேர்தலாகவும் அமைந்தது.
அரசியல் மாற்றங்கள்
1970 ஆம் ஆண்டுத் தேர்தலுக்குப் பின்னர் இலங்கைத் தமிழர் அரசியலில் மாற்றங்கள் ஏற்படத் தொடங்கின. 1970 இல் பதவிக்கு வந்த ஸ்ரீலங்கா சுதந்திரக் கட்சி அரசு தமிழருக்கு எதிரான பல நடவடிக்கைகளை எடுத்தது. இதனால் தமிழ் இளைஞர் மத்தியில் தீவிரவாதம் முளைவிடத் தொடங்கியது. தமிழர் மிதவாதக் கட்சிகளின் தலைவர்கள் இனியும் பிரிந்து நின்று எதுவும் செய்ய முடியாது என்பதை உணர்ந்தனர். தமிழரசு, காங்கிரஸ் ஆகிய கட்சிகளின் தலைவர்கள், மலையகத் தமிழர்களின் கட்சியான இலங்கைத் தொழிலாளர் காங்கிரசையும் சேர்த்துக்கொண்டு தமிழர் கூட்டணி என்னும் புதிய அமைப்பை உருவாக்கினர். இதன் தலைவர்களாக,எஸ். ஜே. வி. செல்வநாயகம், ஜி. ஜி. பொன்னம்பலம், எஸ். தொண்டமான் ஆகியோர் தெரிவு செய்யப்பட்டனர். இதன் மூலம் அரசியலில் இருந்து ஓரளவுக்கு ஒதுங்கி இருந்த பொன்னம்பலம் மீண்டும் அரசியலுக்கு வந்தார். எனினும் தீவிர அரசியலில் இவர் நேரடியாக இறங்கவில்லை.
தமிழர் கூட்டணியினர் தமிழீழம் என்னும் தனி நாட்டை உருவாக்குவதற்கான கோரிக்கையை முன்வைத்துத் தீர்மானம் நிறைவேற்றினர். அத்தீர்மானத்தை அச்சிட்டு மக்களுக்கு நேரடியாக வழங்கிய அமிர்தலிங்கம் முதலிய தலைவர்கள் கைது செய்யப்பட்டு ட்ரையல் அட் பார் எனப்பட்ட சிறப்பு நீதிமன்றங்களில் விசாரணை நடத்த ஏற்பாடாகியது. இலங்கைத் தமிழர் அரசியல் வரலாற்றில் மிகவும் கவனிக்கப்பட்ட ஒரு வழக்காக இது விளங்கியதுடன், தமிழ்க் கட்சிகளின் ஒற்றுமையைக் காட்டும் ஒரு வாய்ப்பாகவும் அமைந்தது எனலாம். இவ்வழக்கை நடத்துவதற்காகச் செல்வநாயகம் தலைமையில் அமைக்கப்பட்ட வழக்கறிஞர் குழுவில் பொன்னம்பலம் பங்கேற்று வாதாடினார். இதில் பொன்னம்பலத்தின் வாதத்திறமையினால் கூட்டணித் தலைவர்கள் விடுதலையாயினர். இவ் வழக்கின் மூலம் தமிழர் மத்தியில் பொன்னம்பலத்தின் செல்வாக்கு மீண்டும் உயர்ந்தது எனலாம்.
இவ் வழக்கில் ஏற்பட்ட புகழ் காரணமாகத் தமிழ்நாட்டில் மு. கருணாநிதி மீது தொடரப்பட்ட ஊழல் வழக்கொன்றிலும் கருணாநிதிக்காகப் பொன்னம்பலம் வாதாடினார். எனினும் வழக்கு முடியுமுன்னரே மலேசியாவில் காலமானார்.
வெளி இணைப்புகள்
பகுப்பு:1901 பிறப்புகள் பகுப்பு:1977 இறப்புகள் பகுப்பு:இலங்கைத் தமிழ் அரசியல்வாதிகள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கை அரசாங்க சபை உறுப்பினர்கள் பகுப்பு:இலங்கையின் 1வது நாடாளுமன்ற உறுப்பினர்கள் பகுப்பு:இலங்கையின் 2வது நாடாளுமன்ற உறுப்பினர்கள் பகுப்பு:இலங்கையின் 3வது நாடாளுமன்ற உறுப்பினர்கள் பகுப்பு:இலங்கையின் 6வது நாடாளுமன்ற உறுப்பினர்கள் பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இலங்கையின் வட மாகாண நபர்கள்
அகல் விளக்கு (திரைப்படம்)
மேற்கோள்கள்
பகுப்பு:1979 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள்
கே. பராசரன்
'''கே. பராசரன்' (K. Parasaran'')(பிறப்பு: 1927) இந்தியாவின் முன்னோடி வழக்கறிஞர்களில் ஒருவர். அரசியல் அமைப்புச் சட்டம் தொடர்பான வழக்குகளில் வாதாடுவதில் திறமையானவர் எனப் பெயர் பெற்றவர். ராம ஜென்மபூமி வழக்கில் ராம் லல்லா அமைப்பு சார்பாக உச்ச நீதிமன்றத்தில் வாதாடி வெற்றி பெற்றவர்.
வாழ்க்கை
பராசரனின் தந்தை கேசவ ஐயங்காரும் வழக்கறிஞர். இராமநாதபுரம் மாவட்டத்தைச் சேர்ந்தவரான இவர் இலத்தீன், ஆங்கிலம், வடமொழி, தமிழ் ஆகிய மொழிகளில் புலமைபெற்றவர். தன்னுடைய தாயின் ஊரான திருவரங்கத்தில் பிறந்த பராசரன், திருவல்லிக்கேணி இந்து உயர்நிலைப்பள்ளி, மாநிலக் கல்லூரி, சென்னை சட்டக்கல்லூரி ஆகியவற்றில் பயின்றார். பி. ஏ. படிப்பில் வடமொழிப் பாடத்தில் நீதிபதி சி. வி. குமாரசாமி சாஸ்திரி பதக்கம், சட்டப்படிப்பில் இந்து சட்டத்தில் நீதிபதி வி. பாஷ்யம் ஐயங்கார் தங்கப்பதக்கம், பார் கவுன்சில் தேர்வில் நீதிபதி கே. எஸ். கிருஷ்ணசாமி ஐயங்கார் பதக்கம் ஆகியவற்றைப் பெற்றார்.
பணிகள்
1958இல் இந்திய உச்ச நீதிமன்ற வழக்கறிஞராகப் பதிவு செய்தார். 1971-ல் சென்னை உயர்நீதிமன்றத்தில் மத்திய அரசின் வழக்கறிஞரானார். 1976-ல் தமிழ்நாடு அரசு தலைமை வழக்கறிஞரானார். 1977இல் அப்பதவியிலிருந்து விலகினார். 1980–1983 வரை மத்திய அரசின் சொலிசிட்டர் ஜெனரல், 1983இல் அட்டானி ஜெனரல், 1986 மற்றும் 1989-ல் மீண்டும் அட்டர்னி ஜெனரல், 1984–1987 இல் இந்தியன் சொசைட்டி ஆப் கிரிமினாலஜியன் தலைவர், 1984–1987 பார் அசோசியேசன் தலைவர் ஆகிய பதவிகளை வகித்தார்.
1984இல் இந்தியக் குழுவின் தலைவராக நியூயார்க் சென்று, ஐ.நா. அவை மனித உரிமை ஆணையத்தில் இந்தியாவின் அறிக்கையை அளித்தார். போபால் விஷவாயுப் பிரச்சினை தொடர்பாக அமெரிக்க யூனியன் கார்பைடு நிறுவனத்துடன் பேச்சுவார்த்தை நடத்த நியமிக்கப்பட்ட இந்தியக் குழுவின் தலைவராகப் பொறுப்பு வகித்தார்.
மேற்கோள்கள்
பகுப்பு:1927 பிறப்புகள் பகுப்பு:வாழும் நபர்கள் பகுப்பு:இந்திய அரசு அதிகாரிகள் பகுப்பு:இராமநாதபுரம் மாவட்ட நபர்கள் பகுப்பு:இந்திய அரசுத் தலைமை வழக்குரைஞர்கள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:தமிழ்நாடு தலைமை வழக்குரைஞர்கள் பகுப்பு:பத்ம விபூசண் விருது பெற்ற தமிழர்கள் பகுப்பு:பத்ம பூசண் விருது பெற்ற தமிழர்கள் பகுப்பு:மாநிலக் கல்லூரி மேனாள் மாணவர்கள்
தாமஸ் பிரவுண்
தாமஸ் பிரவுண் (Thomas Brown, பிறப்பு: மார்ச்சு 25 1854, இறப்பு: ஏப்ரல் 26 1936), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1890/01 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1854 பிறப்புகள் பகுப்பு:1936 இறப்புகள்
பாபர் நாமா (தமிழ்)
பாபர் நாமா என்பது ஆர். பி. சாரதியால் தமிழில் மொழிபெயர்த்து எழுதப்பட்ட முகலாய மன்னர் பாபரின் வாழ்க்கைக் குறிப்புப் புத்தகம் ஆகும். இதன் மூல நூல் முதலில் துருக்கிய மொழிகளுள் ஒன்றான சகாடை மொழியில் எழுதப்பட்டுப் (பாபர் நாமா) பின்னர் பாரசீக மொழியிலும் ஆங்கிலத்திலும் மொழிபெயர்க்கப்பட்டது. ஆங்கில வழித் தமிழாக்கமாக இந்நூல் அமைகிறது. முகலாய மன்னர் பாபரின் வாழ்க்கைக் குறிப்புப் புத்தகம் ஆகும். கல்வித்துறையில் பணியாற்றி ஓய்வு பெற்றவரான இந்நூலாசிரியர் எழுத்தாளர் பா. ராகவனின் தந்தை என்பதும் இதனை அவர் தனது 77 அகவையில் மொழிபெயர்த்தார் என்பதும் குறிப்பிடத்தக்கது.
வளையபுரோப்பனோன்
வளையபுரோப்பனோன் (Cyclopropanone) என்பது C3H4O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வளையபுரோப்பேன் கார்பன் கட்டமைப்புடன் கீட்டோன் வேதி வினைக்குழுவை இச்சேர்மம் கொண்டுள்ளது. சைக்ளோபுரோப்பனோன் என்ற பெயராலும் இச்சேர்மம் அழைக்கப்படுகிறது. இதன் தாய்ச் சேர்மம் −90 ° செல்சியசு வெப்பநிலை என்ற நிலையற்ற உருகுநிலையைக் கொண்டதாக உள்ளது. கீட்டீனுடன் ஈரசோமெத்தேனை −145 ° செல்சியசு வெப்பநிலையில் வினைபுரியச் செய்தால் இச்சேர்மத்தை உருவாக்கலாம். சைக்ளோபுரோப்பனோனின் வழிப்பொருட்கள் கரிம வேதியியலில் முக்கியத்துவம் மிக்க சேர்மங்களாகக் கருதப்படுகின்றன.
கரிமத்தொகுப்பு வினைகளில் சைக்ளோபுரோப்பனோன் மட்டும் சைக்ளோபுரோப்பனோன்யெத்தில் எமியசிட்டால் அல்லது சைக்ளோபுரோப்பனோன்யெத்தில் டிரைமெத்தில்சிலில் அசிட்டால் போன்ற அசிட்டால்களால் பதிலீடு செய்யப்படுகிறது.
வழிப்பொருட்கள்
பேவோர்சிகை மறுசீரமைப்பு வினையில் வளைய கீட்டோன்களுடன் வளையபுரோப்பனோன்களும் இடைநிலை விளைபொருட்களாக உருவாகின்றன. இங்கு கார்பாக்சிலிக் அமில உருவாக்கம் வளைய ஆக்கத்துடன் உடன் நிகழ்கிறது.
பியுரான் போன்ற வளைய டையீன்களுடன், வளையக்கூட்டு வினைகளில் பங்கேற்கும்போது வளையபுரோப்பேன் ஒரு 1,3-இரு முனையனாக பங்களிப்பது ஓர் ஆர்வமூட்டும் செயல்முறையாகும். ஓர் ஆக்சியல்லைல் இடைநிலை விளைபொருள் அல்லது சி2-சி3 பிணைப்பு உடைவதால் உருவாகும் இணைதிறன் அமைப்புமாற்ற சமநிலை ஆகியவை இச்சேர்மத்தை ஓரு திறன்மிக்க இடைநிலை என்று பரிந்துரைக்கின்றன.
பரிசோதனை ஆதாரங்கள் உறுதியானவையாக இல்லை. சைக்ளோபுரோப்பனோன்களின் மற்ற வினைகள் இந்த இடைநிலை வழியாக நடைபெறுகின்றன. உதாரணமாக, தூய எதிருரு (+) - மாறுபக்க -2,3-டி-மூன்றாமை-பியூட்டைல்வளையபுரோப்பனோன் 80° செல்சியசு வெப்பநிலைக்கு சூடாக்கும்போது உயிர்ப்பற்ற கலவையாகிறது.
3,5-ஈரைதரோ-4H-பைரசோல்-4-ஓன் சேர்மத்திலிருந்து நைட்ரசனை வெளியேற்றி இண்டேனாக மாற்றும் ஒளிவேதியியல் வினையிலும் ஆக்சியல்லைல் இடைநிலை விளைபொருள் முன்மொழியப்படுகிறது:
இவ்வினையில் ஆக்சியல்லைல் இடைநிலை விளைபொருள் A சைக்ளோபுரோபனோன் B உடன்  வேதிச்சமநிலையில் பீனைல் வளையத்தைத் தாக்குகிறது. இதனால் திரிநிலை 1,3-வளையயெக்சாடையீன் C மீள் அரோமாட்டிக்காதலுடன் உருவாகிறது. முதல் இரு நிலைகளான A மற்றும் B இடையில் நிலவும் ஆற்றல் வேறுபாடு 5 முதல் 7 கிலோகலோரி/மோல் ஆகும்.
மேற்கோள்கள்
பகுப்பு:வளையபுரோப்பேன்கள்
பொன்னுசாமி சீதாராமன்
பொன்னுசாமி சீதாராமன் (Ponnuswami Sitaram) பிறப்பு: சூன் 22 1932, இறப்பு: செப்டம்பர் 12 1995) இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 69 முதல்தர துடுப்பாட்டப் போட்டிகளில் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1932 பிறப்புகள் பகுப்பு:1995 இறப்புகள்
மாதவ மகாதிராயன்
மாதவ மகாதிராயன் கங்க வம்சத்தின் 2|2வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் கொங்கணி வர்மனின் மகன் என்கிறது கொங்கு தேச ராஜாக்கள் கையேட்டுப் பிரதி.
ஸ்கந்தபுரம்
கொங்கு தேசத்தை ஆண்டதாகக் கூறியிருக்கும் கங்க வம்ச அரசர்கள் போலவே இவனும் ஸ்கந்தபுரத்தை தலைநகராகக் கொண்டு நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், கல்வி, கேள்விகளில் தேர்ச்சி பெற்றும், தர்மம் என யார் வந்து கேட்டாலும் அவர்களுக்கு இல்லை என்று சொல்லாது தானம் செய்தான் எனவும், அநேக கவிஞர்களை  தனது அரசவையில் வைத்து ஆதரித்து வந்தான் எனவும் அறியமுடிகிறது.
ஆதாரங்கள்
பகுப்பு:மேலைக் கங்கர்கள் மரபு பகுப்பு:இந்திய அரசர்கள்
ஆடுதுறை - 37 (நெல்)
ஏ டி டீ 37 (ADT 37) என்பது; 1989 ஆம் ஆண்டு அறிமுகப்படுத்தப்பட்ட, அதிகளவில் சாகுபடி செய்யப்படும் குறுகியக் கால நெல் வகையாகும். 105 நாட்களில் அறுவடைக்கு வரக்கூடிய இந்த நெல் இரகம், பி ஜி 280-12 (BG 280-12) என்ற நெல் இரகத்தையும், பி டீ பி 33 (PTB 33) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட நெல் வகையாகும்.
புற இணைப்புகள்
பகுப்பு:நெல் வகைகள்
இரண்டாம் குலோத்துங்க சோழன்
இரண்டாம் குலோத்துங்கன், விக்கிரம சோழனின் மகனாவான். இவரது அவைக்களப் புலவர்களில் கம்பரும் ஒருவர். இரண்டாம் குலோத்துங்கனைத் தம் உரிமைத் திருமகனாக அவனுடைய தகப்பனார் விக்கிரம சோழன் பொ.ஊ. 1133ம் ஆண்டு மே மாதத்திற்கும் சூன் இடையில் முடிவு செய்திருக்க வேண்டும். இந்தத் தேதி தான் அவனுடைய ஆட்சியின் தொடக்கமாக அவன் கல்வெட்டுகளில் கொடுக்கப்பட்டிருக்கிறது. அதன் பிறகு ஏறத்தாழ இரண்டு ஆண்டுகளுக்கு விக்கிரம சோழனின் ஆட்சி தொடர்ந்து நடைபெற்றது. அவனுடைய கல்வெட்டுக்களின் மெய்க்கீர்த்திகளில் பலவகை வாசகங்கள் உள்ளன. அவை எல்லாம் ஆட்சியின் மாட்சியைச் சொல் அலங்காரமாகக் கூறுகின்றன. ஆனால் மருந்திற்குக்கூட வரலாற்று முறையில் பயன்படக்கூடிய உண்மையான செய்தி ஒன்று கூட இடம்பெறவில்லை.
மனைவிகள்
தியாகவல்லி,முக்கோக்கிழானடி இவர்களில் புவனமுழுதுடையாள் எனும் தியாகவல்லியே பட்டத்து அரசி. ஆதாரம்; திருமழப்பாடி கல்வெட்டு
சிதம்பரத்தில் மன்னனின் பணிகள்
ஒரு கல்வெட்டில், 'தில்லை நகருக்கு ஒளியூட்டும் வகையில் தன் முடியினை அணிந்து கொண்ட அரசன்' என்று இம்மன்னன் புகழப்படுகிறான். 'இரண்டாம் குலோத்துங்கன்' தில்லையம்பலத்தில் முடிசூட்டிக் கொண்டான் என்று இது பொருள்படக்கூடும். அல்லது இரண்டாம் குலோத்துங்கனின் ஆட்சியில் தில்லை மாநகரம் புதுக்கியும் விரித்தும் அழகுபடுத்தப்பட்டது என்பதுவும் பொருளாக இருக்கலாம்.
தமிழ்த் திரைப்பட இயக்குநர்களின் பட்டியல்
பகுப்பு:தமிழ்த் திரைப்பட இயக்குநர்கள்
இரண்டாம் குலோத்துங்க சோழன்
தில்லைத் திருப்பணி
சிற்றம்பலத்தை பொன்னாலும் பற்பல மணிகளாலும் அலங்கரித்தான். பேரம்பலத்தையும் உள் கோபுரத்தையும் பொன் மாமேரு போலப் பொன் மயமாக்கினான். எழுநிலைக் கோபுரங்கள் எடுப்பித்தான். உமா தேவியார் தாம் பிறந்த இமய வெற்பை மறக்கும் படி சிவகாமி கோட்டம் அமைத்தான். அவ்வம்மையார் விழா நாளில் உலா வருவதற்குப் பொன்னாலும் மணியாலும் அழகுறுத்தப் பெற்ற தேரொன்று செய்தளித்தான். திருக்கோயிலில் பொன்னாலாகிய கற்பகத் தருக்களை அமைத்தான். நாற்புறமும் கூடங்களோடு திகழும் திருக்குளம் ஒன்று கட்டினான்.
கடல் கொண்ட திருமால்
இவ்வாறு இவன் இத் திருப்பணிகளை எல்லாம் மிக விரிவாக செய்யத் தொடங்கியபோது தில்லை சிற்றம்பலத்திற்கு இடம் போதாதவாறு போனதால் திருமுற்றத்தின்கண் இருந்த திருமால் மூர்த்தத்தைப் பெயர்தெடுத்து அலைகடலில் கிடத்தும்படி செய்து அதனால் இடத்தைப் பெருக்கி கொண்டு, திருப்பணிகளை நிறைவேற்றினான் என்று ஆசிரியர் ஒட்டக்கூத்தர் தம் நூல்களில் குறிப்பிட்டுள்ளார்.
எட்டாம் நூற்றாண்டில் நந்திவர்மப் பல்லவனால் தில்லையம்பல மூன்றில் நிறுவப்பெற்று அந்நாள் முதல்நிலை பெற்றிருந்த திருமால் பெரிதும் புண்படுத்தி விட்டது. மூர்த்ததைப் கடலில் எறிந்த இவன் செயல் வைணவர் உள்ளத்தைப் பெரிதும் புண்படுத்தி பகைவர் ஆயினர் எனலாம். ஆனால் உண்மையில் திருமால் சமையத்தில் வெறுப்பு உடையவனாக இருந்திருப்பின் அவன் தன் ஆட்சிக்குட்பட்ட அனைத்து திருமால் கோயில்களுக்கும் இடையுறு செய்திருக்க வேண்டும் ஆனால் அவ்வாறு இல்லாமல் தில்லையில் மட்டுமே அவன் இவ்வாறாக செய்திருக்கின்றான். தில்லைநாதன் மேல் கொண்ட பற்றினால் அக்கோவிலைப் பெரிதாக அமைக்க முற்பட்டதிற்கு கோவிந்தராசனை வழிப்பட்டு வந்த அந்தணர்கள் இடையூறு விளைவித்தனர். இதனால் சினம் கொண்ட சோழன் பள்ளி கொண்டிருந்த திருமாலை அவனது இருப்பிடமான பழைய கடலுக்கே அனுப்பி விட்டான் என தக்கையாப் பரணியில் கூத்தர் கூறுகின்றார்.
இராமானுசர்
குலோத்துங்கனின் சரித்திரத்தினை பற்றி அறிந்து கொள்ளும் பொது அறிந்து கொள்ள வேண்டிய முக்கிய உண்மை இராமானுசர் மற்றும் குலோத்துங்கனின் இடையே ஏற்பட்ட பிரச்சனையே. இது ஒரு தனிப் பிரச்சனையாக இல்லமால் ஒரு சமூகப் பிரச்சனையாகவே மாறியது.
நைனா முஹம்மது
'''கே. நைனா முஹம்மது' (K.Naina Mohamed'') தமிழக அரசியல்வாதி ஆவார். இவர் 1996 ஆம் ஆண்டு நடைபெற்ற தேர்தலில் திருநெல்வேலி மாவட்டம், கடையநல்லூர் சட்டமன்றத் தொகுதியில் தி.மு.க கட்சி சார்பில் போட்டியிட்டு வெற்றி பெற்றார்.
இரண்டாம் குலோத்துங்க சோழன்
இராமானுசர்
சைவத்தின் மீது தீராப் பற்றுக் கொண்ட குலோத்துங்கனுக்கும் வைணவத்தினைப் பரப்ப பிறந்த ராமனுசருக்கும் ஏற்பட்ட சாடல்கள் வரலாற்று உண்மை வாய்ந்ததே. ராமானுசர் வைணவத்தின் மீது தீவிரப் பற்றுக் கொண்டிருந்ததால் தில்லையில் விசுணுப் பெருமாள் அகற்றப் படுவதை ஏற்றுக்கொள்ள இயலவில்லை. சிவனின் மீது பற்றுக் கொண்ட குலோத்துங்கனுக்கு தில்லையில் சிவத்தலமாக உள்ள இடத்தில் விசுணு சிலை இருப்பது சிவத்தலம் முழுமை அடைந்ததாக தெரியவில்லை. அங்கே சிவன் மட்டும்மே இருக்க வேண்டும் என்ற எண்ணம் மேலோங்கியது. ஆதலால் பக்தி மேலோங்க விசுணு சிலை தனை அகற்ற முடிவு செய்தனன். இவனது செயலை எதிர்த்தார் ராமானுசர்.
நைனா முஹம்மது
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:இந்திய முஸ்லிம்கள் பகுப்பு:தமிழ்நாடு சட்டமன்ற உறுப்பினர்கள்
இரண்டாம் குலோத்துங்க சோழன்
இராமானுசர்
விசுணு சிலைதனை அகற்றுவது கோவிலின் லட்சுமி கடாட்சம் அகன்று விடும் என்றும் விசுணுவே உயர்ந்த கடவுள் அவனது சிலைதனை அகற்றக் கூடாது என்று வேண்டிக் கொண்டார். குலோதுங்கனுக்கோ அங்கே சிவன் மட்டும் தான் இருக்க வேண்டும் என்ற எண்ணம் மேலோங்கியது. விசுணுவின் புகழ் பாடிய ராமனுசத்திற்கு துணையாக கூரத்தாழ்வார் மற்றும் ஆண்டான் இருந்தனர். தில்லையில் நிகழும் நிகழ்வுகளினால் புண்பட்ட குருநாதர் மனதினை குளிர்விக்க குலோத்துங்கனின் அவைக்கு சென்றனர். அங்கே விசுணுவின் பெருமைகளை எடுத்து உரைத்து சிவனை விட பெரியவன் விசுணு தான் என்று வாதமிட்டனர். இதனை ஏற்றுக் கொள்ள இயலாத குலோத்துங்கன் ஆழ்வானையும் ஆண்டானையும் அவையை விட்டு உடனே விலகுமாறுக் உத்தரவிட்டான் ஆனால் அதையும் கேளாமல் விசுணுவைப் பற்றி பாடிய ஆழ்வான் மற்றும் ஆண்டின் கண்களை சிதைக்குமாறு உத்தரவிட்டான். சிவனே உயர்ந்தவன் என்பதை ஒத்துக்கொள்ளாத ராமனுசத்திற்கு சோழ தேசத்தில் இருக்க இடம் கிடையாது என்று உத்தரவிட்டான் சோழன். இத்தனை உணர்ந்த ராமானுசர் தனது அடிகளார்கள் உடன் ஹோய்சால தேசம் சென்றான். ராமானுசர் திருவரங்கத்தினை விட்டு அகன்றார், சோழனும் தில்லையில் இருந்த விசுணு சிலைதனை, தில்லை கோவிலில் இருந்து அகற்றினார். இதனால்இவனை கிருமி கண்ட சோழன் என பிற்கால திவ்ய சூரிசரிதம் மற்றும் கோயிலொழுகு முதலியவை குறிப்பிடுகின்றன.
அமைதியான ஆட்சி
குலோத்துங்கனின் ஆட்சி அமைதியாகவும் நல்ல நிர்வாகத்துடனும் வளமாகவும் இருந்ததாகத் தெரிகிறது. எந்தவிதமான போரும் நடந்ததற்கு ஆதாரம் இல்லை. சிதம்பரம் நடராசர் கோவிலில் உள்ள கோவிந்தராசர் சிலையை கோவில் புதுப்பிப்பு பணிகளுக்காக இடம் மாற்றும் போது வைணவர்கள் எதிர்ப்பு தெரிவித்தாகவும், பின் குலோத்துங்கன் வற்புறுத்தி மராமரத்துப் பணி பார்த்ததாக தெரிகிறது. பின் வந்த வைணவர்கள், இதை குலோத்துங்கன் கோவிந்தராசர் சிலையை கோவிலில் இருந்து அகற்றியதாக திரித்துள்ளது ஒட்டக்கூத்தர் எழுதிய குலோத்துங்க சோழ உலா மூலம் அறியலாம். பேரரசின் நிலப்பரப்பு, விக்கிரம சோழனின் ஆட்சியின் இறுதியில் இருந்தவாரே நிலைநாட்டப்பட்டது.இவன் மக்களுக்கு உவப்பான பல பணிகளைச் செய்ததாக அறிய வருகிறது. கலைத் துறைகளின் வளர்ச்சிக்கும் பொருளுதவிகள் புரிந்துள்ளது பற்றிச் சாசனங்களில் குறிப்புகள் காணப்படுகின்றன.
மேற்கோள்கள்
பகுப்பு:சாளுக்கிய சோழர்கள் பகுப்பு:சோழர்
அமோனியா நீரூற்று
அமோனியா நீரூற்று (Ammonia fountain) என்பது ஒரு வகையான வேதியியல் செயல்விளக்கச் சோதனையாகும். இச்சோதனையில், அமோனியா வாயு நிரப்பப்பட்டுள்ள ஒரு குடுவைக்குள் நுழைவாய் ஒன்றின் உதவியால் தண்ணீரைச் செலுத்தும் செயல் நிகழ்கிறது. அமோனியா வாயு நீரில் கரைவதால் குடுவைக்குள் அழுத்தக் குறைவு ஏற்படுகிறது. இதன் விளைவாக அடுத்த கலனில் இருந்து அதிக அளவு தண்ணீர் குடுவைக்குள் பாய்ந்து நீருற்று விளைவை உண்டாக்குகிறது. இச்செயல்விளக்கம் கரைதல் மற்றும் வாயு விதிகளை அறிமுகப்படுத்தி விளக்கப் பயன்படுகிறது.
ஒப்பீட்டளவில் அமோனியாவுக்கு சமமான கரைதிறன் கொண்ட ஐதரசன் குளோரைடு போன்ற வாயுவையும் அமோனியாவுக்குப் பதிலாக இச்செயல் விளக்கச் சோதனையில் பயன்படுத்தலாம். அமோனியாவுக்குப் பதிலாக நீராவியைப் பயன்படுத்தினால் அறை வெப்பநிலையில் இருக்கும் ஆவி அழுத்தத்தைவிட அதிகமான அழுத்த நிலையை ஏற்படுத்தினால் மட்டுமே அதே நீரூற்று விளைவைக் காணவியலும். இங்கு குடுவையில் ஏற்படும் அழுத்தக் குறைவு குடுவை அறை வெப்பநிலைக்குத் திரும்புவதால் ஆவிசுருங்குதலும் நிகழ்கிறது.
வெளிப்புற இணைப்புகள்
பகுப்பு:வேதி வினைகள் பகுப்பு:வேதியியல் வகுப்பறை சோதனைகள்
செல்வக் கடுங்கோ வாழியாதன்
thumbnail|வலது|சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில் செல்வக் கடுங்கோ வாழியாதன் (செல்வக் கடுங்கோ ஆழி ஆதன் | செல்வக் கடுங்கோ வாழி ஆதன்) கருவூரைத் தலைநகராகக் கொண்டு ஆண்ட பொறையர் குடிச் சேர மன்னர்களில் ஒருவன். இவன் பெயர்கள் 4 வடிவங்களில் குறிப்பிடப்படுகின்றன. சங்கத் தமிழ் தொகை நூலான பதிற்றுப்பத்தில், கபிலர் பாடிய ஏழாம் பத்தின் பாட்டுடைத் தலைவன் இவன். இவன் பெயரை பதிற்றுப்பத்தைத் தொகுத்தவர் செல்வக் கடுங்கோ வாழியாதன் எனக் குறிப்பிடுகிறார். சேரர்களில் பொறையர் மரபைச் சேர்ந்த இவன் அந்துவஞ்சேரல் இரும்பொறைக்கும், பொறையன் பெருந்தேவிக்கும் இரண்டாவது மகனாகப் பிறந்தவன். முடிக்குரிய இளவரசனும் இவனது தமையனுமான மாந்தரஞ் சேரல் இரும்பொறை என்பவன் இறந்துவிட்டதால், வாழியாதன் அரசனானான். இவனுடைய பல்வேறு குண நலன்களைப் பற்றிப் பதிற்றுப்பத்தில் கபிலர் புகழ்ந்து கூறியுள்ளார்.
சேரமான் கடுங்கோ வாழியாதன்
சேரமான் கடுங்கோ வாழியாதன் கொங்கு நாட்டுக் கருவூரைத் தலைநகராகக் கொண்டு ஆண்ட சேர மன்னர்களில் ஒருவன். புலவர் கபிலர் ஞாயிற்றோடு ஒப்பிட்டுப் பாடியுள்ளார்.
புறநானூற்றில் குண்டுகட் பாலியாதனார்
பாடலிலேயே இவனது பெயர் 'செல்வக் கடுங்கோ வாழியாதன்' எனக் குறிக்கப்படுகிறது. புறநானூற்றைத் தொகுத்தவர் இவனைச் 'சிக்கற்பள்ளித் துஞ்சிய சொல்வக் கடுங்கோ வாழியாதன்' என்று குறிப்பிடுகிறார். புலவர் இவனைப் 'பூழியர் பெருமகன்' எனப் போற்றுகிறார். வஞ்சி முற்றம் வஞ்சிப் புறமதிலில் அலைபோதும் பொருநை ஆற்று மணலைக் காட்டிலும் பல ஆண்டுகள் வாழவேண்டும் என வாழ்த்துகிறார். பகைவர் பணிந்து தந்த திறையை இவன் தன் நகைப்புல இரவலர்களுகெல்லாம் வாரி வழங்கினானாம். புலவருக்கு அவரது சிறுமையை நோக்காது தன் பெருமையை எண்ணி களிறு, மா, ஆனிரை, நெல்லோடு கூடிய போர்களங்கள் ஆகியவற்றை வழங்கினானாம்.
தாதனூர் ஊராட்சி, தருமபுரி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எருமையூர் ஊராட்சி
எருமையூர் ஊராட்சி (Erumaiyur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள குன்றத்தூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2047 ஆகும். இவர்களில் பெண்கள் 975 பேரும் ஆண்கள் 1072 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆசனிக்கு
அமெரிக்காவின் சுற்றுச்சூழல் பாதுகாப்பு நிறுவனம், அனைத்து வகையான ஆர்சனிக்குகளும் மனித ஆரோக்கியத்திற்கு ஓர் ஆபத்து என்று கூறுகிறது. நச்சுத்தன்மை மற்றும் நோய் பதிவிற்கான ஐக்கிய அமெரிக்க நிறுவனம் 2001 ஆம் ஆண்டில் தீங்கிழைக்கும் பொருட்களுக்கான  முன்னுரிமை பட்டியலில் ஆர்சனிக்கை தனது தளத்தில் முதலிடத்தில் பட்டியலிட்டுள்ளது. புற்றுநோய உருவாக்கும் பொருட்களின் பட்டியலில் ஆர்சனிக்கு ஏ வகைப் பட்டியலில் வகைப்படுத்தப்பட்டுள்ளது.
இயற்பியல் பண்புகள்
பொதுவாக சாம்பல் நிற உலோக ஆர்சனிக்கு, மஞ்சள் ஆர்சனிக்கு, கருப்பு ஆர்சனிக்கு என்ற மூன்று புறவேற்றுமை வடிவங்களில் ஆர்சனிக்கு காணப்படுகிறது. இவற்றில் சாம்பல்நிற ஆர்சனிக்கு பொதுவாகக் காணப்படுகிறது. தனிமநிலை ஆர்சனிக்கு இரட்டையடுக்கு படிக அமைப்பை (இடக்குழு ஆர்3எம் எண் 166) ஏற்றுக்கொள்கிறது, இவ்வமைப்பில் அடுக்குகள் இணைக்கப்பட்டும் சுருங்கியும் உள்ள ஆறு உறுப்பு வளையங்கள் ஒன்றுடன் ஒன்று இணைந்து உள்ளன. அடுக்குகளுக்கு இடையிலான பலவீனமான பிணைப்பு ஆர்சனிக்கு தனிமத்திற்கு குறைந்த கடினத்தன்மையையும் நொறுங்கும் தன்மையையும் கொடுக்கிறது. இதனுடைய மோவின் கடினத்தன்மை மதிப்பு 3.5 ஆகும். இவற்றுக்கு அடுத்தும் அடுத்தடுத்தும் உள்ள இரட்டை அடுக்குகள் ஒவ்வொன்றிலும் மூன்று அணுக்கள் அடுத்துள்ள மூன்று அணுக்களை விட நெருக்கமாக அமைந்து ஒழுங்கற்ற எண்முக வடிவ அணைவாக உருவாகின்றன. ஒப்பீட்டளவில் நெருங்கிய இப்பொதிவு 5.73 கிராம் / செ.மீ 3 என்ற அதிக அடர்த்தியைக் கொடுக்கிறது.
சாம்பல் ஆர்சனிக்கு ஒரு குறை உலோகம் என்றாலும் அதை படிக உருவமற்றதாக்கினால் 1.2–1.4 ஏலக்ட்ரான் வோல்ட்டு ஆற்றல் கொண்ட குறைக்கடத்தியாக மாற்றலாம். சாம்பல் ஆர்சனிக் மிகவும் நிலைப்புத்தன்மை கொண்ட ஒரு வடிவமாகும். மஞ்சள் ஆர்சனிக் மென்மையானதும் மெழுகுத்தன்மை கொண்டதுமாகும். டெட்ராபாசுப்பரசை ஒத்த வடிவமைப்பில் இது காணப்படுகிறது. இரண்டிலும் நான்கு அணுக்கள் ஒரு நான்முகி அமைப்பில் அடுக்கப்பட்டுள்ளன. ஒவ்வொரு அணுவும் ஒற்றை பிணைப்பு மூலம் மற்ற மூன்று அணுக்களில் ஒவ்வொன்றுடனும் பிணைக்கப்பட்டுள்ளன. நிலைப்புத்தன்மை அற்ற புறவேற்றுமை வடிவ ஆர்சனிக்கு எளிதில் ஆவியாகக் கூடியதாகவும், அடர்த்தி குறைந்தும் அதிக நச்சுத்தன்மை கொண்டதாகவும் உள்ளது. ஆர்சனிக் ஆவியை குளிர்விப்பதன் மூலம் மஞ்சள் ஆர்சனிக்கை தயாரிக்க இயலும். இதனுடைய அடர்த்தி 1.97 கிராம்/செ.மீ3 ஆகும். ஒளியின் மூலம் இதை சாம்பல் ஆர்சனிக்காக மாற்ற இயலும். கருப்பு பாசுபரசின் வடிவத்தையே கருப்பு ஆர்சனிக்கும் பெற்றுள்ளது ஆர்சனிக்கு ஆவியை 100-220° செல்சியசு வெப்பநிலைக்கு குளிர்வித்தால் கருப்பு ஆர்சனிக்கு கிடைக்கிறது. இது கண்ணாடியைப் போன்று பளபளப்பாகவும் நொறுங்கக் கூடியதாகவும் உள்ளது. மின்சாரத்தை குறைவாகவே கடத்தும்.
ஐசோடோப்புகள்
இயற்கையில் ஆர்சனிக் நிலைப்புத்தன்மை கொண்ட 75As ஐசோடோப்பாலான ஒற்றையைசோடோப்புத் தனிமாக தோன்றுகிறது. 2003 ஆம் ஆண்டு நிலவரத்தின்படி அணுநிறை அளவு 60 முதல் 92 முடிய உள்ள ஏறத்தாழ 33 கதிரியக்க ஐசோடோப்புகள் செயற்கை முறையில் தயாரிக்கப்பட்டன. இவற்றுள் 73As என்ற ஐசோடோப்பு 80.30 நாள்கள் என்ற அரை வாழ்வுக் காலத்தைக் கொண்டு அதிக நிலைப்புத் தன்மை கொண்டதாக உள்ளது. 71As (t1/2=65.30 மணி நேரம், 72As (t1/2=26.0 மணி நேரம், 74As (t1/2=17.77 நாள்கள், 76As (t1/2=1.0942 நாள்கள்), 77As (t1/2=38.83 மணி நேரம்) என்ற அரை வாழ்வுக் காலத்தைக் கொண்ட இவற்றைத் தவிர மற்ற ஐசோடோப்புகள் அனைத்தும் ஒரு நாளைக்கும் குறைவான அரைவாழ்வுக் காலத்தைக் கொண்டவையாகும்.
வேதியியல்
ஆர்சனிக் அதன் அமைப்புக்கு இணையான தனிமமான பாசுபரசை ஒத்த மின்னெதிர்ப்பு சக்தியையும் மற்றும் அயனியாக்கும்  ஆற்றலையும் கொண்டுள்ளது. மேலும். இது பெரும்பாலான அலோகங்களுடன் எளிதாகச் சேர்ந்து சகப்பிணைப்பு மூலக்கூறுகளை உருவாக்குகிறது. வறண்ட காற்றில் நிலைப்புத் தன்மையுடன் இருந்தாலும் ஈரப்பதத்தில்  வெளிப்படுத்தும்போது ஆர்சனிக் ஒரு தங்க-வெண்கல நிறத்திற்கு மாறுகிறது. இறுதியில் கருப்பு நிற மேற்பரப்பு அடுக்காக மாறுகிறது. காற்றில் ஆர்சனிக்கை வெப்பப்படுத்தும்போது ஆக்சினேற்றமடைந்து ஆர்சனிக் டிரையாக்சைடாக மாறுகிறது. இவ்வினையிலிருந்து வெளியாகும் புகை பூண்டு போன்ற நெடியை வெளிப்படுத்துகிறது. ஆர்சனோபைரைட் போன்ற ஆர்சனைடு கனிமங்களை வலிமையாக அடிக்கும்போதும் இத்தகைய நெடி உண்டாகிறது.